सुरजेवाला ने कहा, ‘‘ सबसे दिलचस्प बात यह है कि भगोड़े देश से बाहर जाने से पहले आखिरी बार प्रधानमंत्री और वित्त मंत्री के साथ नजर आते हैं। ऐसा लगता है कि एक नई पिक्चर इस देश में चल रही है, ‘जब वी मेट पार्ट-2’।’’ उन्होंने सवाल किया, ‘‘जब पता चल गया था कि माल्या देश से भागने वाला है तो उसे समय रहते गिरफ्तार क्यों नहीं किया गया? किसके आदेश पर माल्या से जुड़ा लुकआउट नोटिस बदला गया? वित्त मंत्री माल्या के भागने से ठीक पहले उसके साथ मंत्रणा क्यों कर रहे थे?’’